CELEX: 62011CN0123
Language: lt
Date: 2011-03-09 00:00:00
Title: Byla C-123/11: 2011 m. kovo 9 d. Korkein hallinto-oikeus (Suomija) pateiktas prašymas priimti prejudicinį sprendimą byloje A Oy

14.5.2011   
            
            
               LT
            
            
               Europos Sąjungos oficialusis leidinys
            
            
               C 145/17
            
         2011 m. kovo 9 d.Korkein hallinto-oikeus (Suomija) pateiktas prašymas priimti prejudicinį sprendimą byloje A Oy
   
   (Byla C-123/11)
   2011/C 145/24
   Proceso kalba: suomių
   
      Prašymą priimti prejudicinį sprendimą pateikęs teismas
   
   
      Korkein hallinto-oikeus
   
   
      Šalys pagrindinėje byloje
   
   
      Apeliantė: A Oy
   
   
      Atsakovė apeliaciniame procese: Veronsaajien oikeudenvalvontayksikkö (Institucija, ginanti mokestį renkančių subjektų teises), Finansų ministerija
   
      Prejudiciniai klausimai
   
   
               1.
            
            
               Ar SESV 49 ir 54 straipsniai reiškia, kad perimanti bendrovė iš savo mokėtinų mokesčių gali atskaityti kitoje valstybėje narėje įsteigtos ir su ja susijungusios bendrovės nuostolius, patirtus vykdant veiklą toje valstybėje per laikotarpį iki susijungimo, jei prijungiamos bendrovės buveinės valstybėje nelieka perimančios bendrovės nuolatinio padalinio ir ji pagal nacionalinės teisės aktus gali atskaityti prijungiamos bendrovės nuostolius tik tada, jei prijungiama bendrovė yra tos pačios valstybės rezidentė arba jei nuostolius patyrė toje valstybėje įsteigtas nuolatinis padalinys?
            
         
               2.
            
            
               Jei į pirmąjį klausimą būtų atsakyta teigiamai: ar SESV 49 ir 54 straipsniai reikšmingi nustatant, ar atskaitytinų mokesčių dydis turi būti apskaičiuojamas pagal perimančios bendrovės buveinės valstybės mokesčių teisę, arba ar atskaitytinais nuostoliais laikytini prijungiamos bendrovės buveinės valstybėje pagal šios valstybės teisę nustatyti nuostoliai?